stanford-oval/wikipedia huggingface dataset:
Numb Chucks
Hahmot

Dilweed Chuck
Fungus Chuck
Quills
Buford G. Butternut
OpenMPT

| OpenMPT (ModPlug Tracker) |
| --- | --- |
 OpenMPT 1.17.02.52
Kehityshistoria
Vakaa versio:  1.31.10.00 (22. syyskuuta 2024)
Tiedot
Ohjelmistotyyppi:  tracker-ohjelmisto
Alusta:  Windows
Lisenssi:  BSD (OpenMPT 1.17.02.53 lähtien) / GPL
Aiheesta muualla
Verkkosivusto
Versiohallinta
OpenMPT (aikaisemmin Modplug Tracker) on tracker-ohjelmisto Windowsille. Alun perin sen on tehnyt Olivier Lapicque vuosina 1997–2003. Ohjelma on ohjelmoitu C++:lla. Se oli alun perin Modplugin-niminen liitännäinen selaimille modulejen kuunteluun sivustoilla. Modplug Player ja Modplug Tracker kehittyivät myöhemmin siitä. OpenMPT on ilmainen ohjelmisto, joka on saatavilla BSD-lisenssillä (ennen GNU GPL-lisenssillä). Vaikka ohjelman alusta on Windows, kehittäjät ovat pyrkineet huolehtimaan, että se toimii myös Linuxissa Wine-rajapinnan avulla.
Olivier Lapicque lopetti vuoden 2004 alussa Modplug Trackerin kehittämisen ja julkaisi ohjelmansa lähdekoodin. Ohjelmaa on siitä lähtien kehittänyt nimellä OpenMPT ryhmä tracker-muusikoita ja ohjelmoijia SourceForgessa (nykyään Johannes Schultz ja Jörn Heusipp).
OpenMPT:ssä Windowsin ominaisuuksia, kuten puunäkymä tiedostoille, MDI-käyttöliittymä ja raahaa ja pudota -ominaisuus. Ohjelma pystyy avaamaan ja tallentamaan ProTrackerin MOD-, Scream Trackerin S3M-, Fast Trackerin XM-, Impulse Trackerin IT- ja OpenMPT:n MPTM-tiedostoja. Nykyään ohjelmassa on mahdollista käyttää VST-plugineja ja stereo-ääninäytteitä. OpenMPT on siis eräänlainen synteesi 1990-luvun suosituimmista trackereistä ja samalla se sisältää monia uudemman sukupolven musiikkiohjelmien ominaisuuksia.
Aiheesta muualla

Kotisivu: openmpt.org
IRC-kanava: #openmpt@irc.libera.chat
Naftogaz

| Naftogaz |
| --- | --- |

Yritysmuoto:  osakeyhtiö
Perustettu:  1991
Avainhenkilöt:  Juri Vitrenko (hallituksen puheenjohtaja)
Kotipaikka:   Kiova, Ukraina
Tuotteet:  öljy ja kaasu
Liikevaihto:   7 443 milj. € (2017)
Henkilöstö:  71 881 (2017)
Omistaja:  Ukrainan valtio
Kotisivu:  www.naftogaz.com
Infobox OKVirheellinen NIMI-arvo: 
Naftogaz (ukr. Національна акціонерна компанія Нафтогаз України, НАК «Нафтога́з Украї́ни», NAK Naftohaz Ukrainy) on Ukrainan öljyn- ja maakaasunjakeluyhtiö, jonka tarkoituksena on tukea Ukrainan öljy-, maakaasu- ja öljynjalostusteollisuuden kehitystä sekä integroitumista maailmantalouteen. Se on liikevaihdoltaan Ukrainan suurimpia yhtiötä.
Naftogazin maakaasuputkiverkosto on yhdistetty Venäjän, Valko-Venäjän, Moldovan, Romanian, Unkarin, Slovakian ja Puolan maakaasuputkiverkostoihin. Maakaasuputkistoverkoston tuontikapasiteetti Ukrainaan on 290 miljardia maakaasukuutiota ja vientikapasiteetti Länsi-, Keski- ja Itä-Euroopan maihin Moldova mukaan luettuna on 170 miljardia maakaasukuutiota vuodessa. Yhtiöllä on 140 000 työntekijää.
Tuotantoyritykset

Yhtiö on integroitunut vertikaalisti taaksepäin ja sillä on muun muassa tytäryhtiönään öljynetsintä- ja -porausyhtiö Ukrnafta, joka kykenee tuottamaan myös LNG:tä, täysin omistettu tytäryhtiö Tšjornomornaftogaz, joka käy kauppaa sekä etsii ja tuottaa öljyä sekä maakaasua Mustanmeren alueella. Yhtiö tuottaa maakaasua 0,8 miljardia kaasukuutiota ja 80 000 tonnia öljyä sekä kaasukondensaattia. Tšjornomornaftogazin maakaasuputkisto on 1 000 kilometrin pituinen. Myös öljynjalostusyhtiö Azmol kuuluu täysin Naftogazille.
Logistiikkayritykset > Putkikuljetusyritykset > Ukrtransgaz

Maakaasun kuljettamista ja varastointia verten Naftogazilla on Ukrtansgaz, joka omistaa korkeapaineistetut maakaasun pääputket, yhteensä 34 000 kilometriä, johon sisältyy 17 000 kilometriä maakaasuputkistoja halkaisijoiltaan 1,0 metristä 1,4 metriin, 122 pumppuasemaa, joiden teho on 5 570 megawattia, 12 maanalaista kaasuvarastoa 30 mrd. maakaasukuutiolle, 1 329 jakeluasemaa sekä 60 mittausasemaa, joilta kaasu jaetaan matalapaineputkistoihin, joiden pituus on 215 000 kilometriä sisältäen 22 000 jakelupistettä.
Logistiikkayritykset > Putkikuljetusyritykset > Družba

Naftogazin kokonaan omistama valtiollinen pääöljyputkiyhtiö Družba ("Ystävyys") käyttää 1 500 kilometrin pituista putkistoa kahdeksalla pumppuasemalla sekä 16 yhteensä 140 000 kuutiometrin varastoilla. Družba-putkistolla viedään venäläistä öljyä Keski-Eurooppaan.
Logistiikkayritykset > Putkikuljetusyritykset > Prydniprovski

Valtiollisella pääöljyputkiyhtiöllä Prydniprovskilla on 2 400 kilometriä maakaasuputkistoja 18 pumppuasemalla sekä 36 varastolla, joiden kapasiteetti on 580 000 kuutiometriä sekä kahdeksan vastaanotto- ja jakeluasemaa. Yhtiö keskittyy Venäjän öljyn viemiseen Ukrainan kautta Venäjän eteläisille alueille sekä öljynvientiin Odessan satamaan.
Logistiikkayritykset > Rautatiekuljetusyritykset

Ukrspetstransgaz on erikoistunut kuljettamaan nestemäistä maakaasua (LNG) rautateitse.
Kaupalliset yritykset

Maakaasun kauppaa suorittaa Naftogazin täysin omistama kauppahuone "Gas of Ukraine", mikä myy maakaasun kotitalouksille ja julkisen hallinnon organisaatioille samoin kuin myös teollisuudelle.
Aiheesta muualla

Naftogas (ukrainaksi), (venäjäksi), (englanniksi) (naftogaz.com)
Naftogas Ukrainy (venäjäksi) (liga.net)
Oszkár Gerde

| Mitalit | Mitalit | Mitalit |  |
| --- | --- | --- | --- |
|  Oszkár Gerde |  Oszkár Gerde |  Oszkár Gerde |  |
Maa:   Unkari
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1908 | säilä, joukkuekilpailu |  |
|  Kultaa | Tukholma 1912 | säilä, joukkuekilpailu |  |
Oszkár Gerde (8. heinäkuuta 1883 – 8. lokakuuta 1944) oli unkarilainen miekkailija. Hän syntyi Budapestissa ja kuoli Mauthausen-Gusenin keskitysleirillä. Hän oli mukana voittamassa kultaa säilän joukkuekilpailussa sekä kesäolympialaisissa 1908 Lontoossa että kesäolympialaisissa 1912 Tukholmassa.
Oszkár Asbóth

Oszkár Asbóth (1852−1920) oli unkarilainen kielentutkija, vuodesta 1880 dosentti ja vuodesta 1892 professori Budapestin yliopistossa. Asbóth julkaisi slaavilaisen kielitieteen alalta joukon tutkimuksia, joista erikoisesti ansaitsevat huomiota ne, jotka käsittelevät unkarin kielen slaavilaisperäisiä lainasanoja. Nämä tutkielmat ovat ilmestyneet Unkarin tiedeakatemian julkaisuissa. Asbóthin oivallisen Venäjän kieliopin on Joos. J. Mikkola sovittanut suomeksi (1897).
Number Girl

| Number Girl> Tiedot |
| --- | --- |
Toiminnassa:  1995–2002, 2019–
Tyylilaji:  vaihtoehtorock, post-hardcore, indie rock, noise rock, kokeellinen rock
Kotipaikka:  Fukuoka, Japani
Laulukieli:  japani
Jäsenet:  Shutoku Mukai, kitara, laulu   Hisako Tabuchi, kitara   Kentarō Nakao, basso   Ahito Inazawa, rummut  
Muut nimet:  NUMBER GIRL ナンバーガール
Levy-yhtiö:  Levy-yhtiö, (2006–)  
Infobox OKNimi-testi OK: 
Number Girl (ナンバーガール, Number Girl) on Fukuokassa, Japanissa elokuussa 1995 kitaristi Shutoku Mukain perustama post-rock yhtye. Yhtye lopetti toimintansa vuonna 2002 basisti Kentaro Nakaon erottua yhtyeestä.
Number Girl soitti nopeaa kitaravoittoista rockia, joka olemukseltaan oli vastaavaa Pixiesin, Sonic Youthin ja Hüsker Dün kanssa. Seitsemän vuoden aikana yhtyeen ääni kehittyi merkittävästi, ja se oli perustana Mukain perustamalle Zazen Boysille .
Helmikuussa 2019 ilmoitettiin, että bändi yhdistyy uudelleen esiintymään Rising Sun Rock Festivaleilla 2019 Ezossa.  Vaikka festivaalin ensimmäinen päivä peruutettiin eikä Number Girl esiintynyt,  he olivat ilmoittaneet jo tähän mennessä neljä päivämäärää kestävästä Japanin kiertueesta, joka alkoi Hibiyan ulkoilmakonserttisalissa 18. elokuuta.  Päivä Hibiya-konsertin jälkeen, he ilmoittivat 12 uutta  päivämäärää Japaninkiertueellensa, jotka ajoittuivat joulukuun 2019 ja helmikuun 2020 väliselle ajalle.
Jäsenet

Shutoku Mukai (向井秀徳, Mukai Shūtoku) (syntynyt lokakuun 26, 1973) - kitara, laulu
Hisako Tabuchi (田渕ひさ子, Tabuchi Hisako) (syntynyt joulukuun 9, 1975) - kitara
Kentarō Nakao (中尾憲太郎, Nakao Kentarō) (syntynyt kesäkuun 17, 1974) - basso
Ahito Inazawa (アヒト・イナザワ, Ahito Inazawa) (syntynyt kesäkuun 6, 1973) - rummut
Office of Special Affairs

Office of Special Affairs (aikaisemmin Guardian's Office, lyhenne GO) on vuonna 1966 perustettu skientologien osasto, jonka tehtävänä on suhteet muihin tahoihin. Yleensä GO mainitaan eräänlaisena salaisena palveluna, joka hyökkäsi varsinkin 1970-luvuilla monia skientologien kriitikoita vastaan.[lähde? ]
1970-luvulla jotkut GO:n jäsenet olivat niin innokkaita tehtävästään, että kymmenen heistä sai vankeustuomion Yhdysvaltojen virastoihin tehdystä murto- ja salakuunteluhyökkäyksistä. Kun Guardian’s Officen maine oli tahraantunut liikkeen sisällä ja ulkopuolella, sen nimeksi vaihdettiin vuonna 1983 OSA (Office of Special Affairs).
Aiheesta muualla

Wikimedia Commonsissa on kuvia tai muita tiedostoja aiheesta .
Margery Wakefield: OSA (Office of Special Affairs) -- The Secret CIA of Scientology (lakkautetun järjestön puheenjohtajan pamfletti scientologeja vastaan) Understandin Scientology.  1991. Coalition of Concerned Citizens. Viitattu 31.1.2013.
Olet paras, Jaska Jokunen

Olet paras, Jaska Jokunen (You’re the Greatest, Charlie Brown, suomeksi myös Olet hyvä, Jaska Jokunen) on Tenavien 18. animaatiojakso. Se esitettiin alun perin 19. maaliskuuta 1979 ja se oli viimeinen 1970-luvun Tenavien televisiospesiaali.
Tiivistelmä

Jaska Jokunen päättää osallistua koulunsa lasten olympialaisiin kun selviää, ettei hänen perheensä matkustakaan lomalle, vaikka hän luuli, että näin tapahtuisi. Kymmenottelu on ainoa laji, joka on vielä avoinna ja Jaska Jokunen ottaa haasteen vastaan. Tietysti kaikki muut ovat tätä ennen kieltäytyneet osallistumasta niin kovaan lajiin ennen kuin Jaska Jokunen tuli paikalle.
Piparminttu-Pipsa, joka toimii Lasten Olympialaisten koordinaattorina, valvoo Jaska Jokusen tarkkaa valmennusta kymmenottelua varten. Maisa katsoo myös valmennusta ja rohkaisee Jaska Jokusta ja Ressu kuntoilee myös hänen kanssaan, näyttäen kuinka hyvässä kunnossa hän on ja kuinka huonossa kunnossa Jaska Jokunen on valmennuksen aikana. Kymmenottelun lajien katsauksen aikana Pipsa on huolissaan siitä, pystyisikö Jaska Jokunen voittamaan ja päättää ilmoittaa Maisan mukaan hänen tuekseen.
Ensimmäisenä päivänä Jaska Jokunen esitellään kilpailijoilleen, jotka ovat Maisa, Make Mahtava Fremontista (puolustava kymmenottelun mestari ja omahyväinen egoisti, joka kutsuu Jaska Jokusta "Kurpitsapääksi") ja Ressun alter ego Tottelevaisuuskoulu Ässästä, Musta Kostaja. Tämä on hänen ensiesiintymisensä spesiaalin You're a Good Sport, Charlie Brown jälkeen neljä vuotta aiemmin. Jaska Jokunen pärjää hyvin viidessä ensimmäisessä lajissa ja on ensimmäisen päivän jälkeen kolmannella sijalla. Tellu sanoo olevansa harmissaan siitä, että Jaska Jokunen ei voi olla täydellinen pölkkypää koska sijoittui kolmanneksi, kun reilusti viimeisenä on Musta Kostaja, vaikka tämä voitti ensimmäisen päivän viimeisen lajin, 400 metrin juoksun.
Toinen päivä alkaa Jaska Jokusen osalta huonosti. Aluksi hän on hermostunut lisääntyneen paineen takia ja sitten suoriutuu huonosti 110 metrin aitajuoksussa kaatamalla yhtä lukuun ottamatta kaikki aidat ja saapumalla maaliin reilusti viimeisenä. Kuitenkin sen jälkeen kun Piparminttu-Pipsa varoittaa häntä, että enää ei ole varaa hävitä, hieno suoritus seiväshypyssä ja voitot kiekon- ja keihäänheitossa tuovat hänet ensimmäiselle sijalle. Nyt kaikki on enää kiinni 1500 metrin juoksusta, jonka voittamalla hänestä tulee koulun sankari. Kun Jaska Jokunen menee johtoon ohi Make Mahtavan, Tellu kauhistelee maailmanlopun olevan tulossa kun Jaska Jokunen on johdossa. Valitettavasti Jaska Jokunen sulkee johtoaseman saavutettuaan silmänsä ja unelmoi voitosta ja tämän takia juoksee pois radalta, koulun alueelta ja kilpailusta ja tämä järkyttää suuresti Piparminttu-Pipsaa. ("Hyvänen aika! Hän juoksi pois radalta! Hän hävisi kilpailun!")
Myöhemmin selviää, että heidän koulunsa kuitenkin voitti Lasten Olympialaiset, koska Maisa voitti 1500 metrin juoksun ja täten kymmenottelun ja Make Mahtava ja Musta Kostaja hylättiin, koska rupesivat tappelemaan radalla. Piparminttu-Pipsa lohduttaa Jaska Jokusta sanomalla, että kaikki tietävät, että hän teki parhaansa. Maisa tulee heidän luo ja Jaska Jokunen onnittelee häntä voitosta. Maisa puolestaan vastaa: "Sinä olet hyvä kilpailija ja todellinen herrasmies. Minusta sinä olet paras, Jaakko." Epätyypillisesti hän sitten nostaa silmälasejaan ja iskee silmää Jaska Jokuselle, joka punastuu.
Äänirooleissa

Arrin Skelley − Jaska Jokunen, 5
Michelle Muller − Tellu
Bill Meléndez − Ressu, Kaustinen
Patricia Patts − Piparminttu-Pipsa
Casey Carlson − Maisa
Daniel Anderson − Eppu, Amadeus
Tim Hall − Make Mahtava, Rapa-Ripa
Scott Beach − kuuluttaja
Mel Blanc − Jaska Jokunen (ähkiminen)
Huomaa: Salli esiintyy, mutta hänellä ei ole repliikkejä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:You're the Greatest, Charlie Brown
Käännös suomeksi
Nikola Vučević

| Nikola Vučević |
| --- | --- |
 Nikola Vučević vuonna 2012
Henkilötiedot
Koko nimi:  Nikola Vučević
Syntynyt: 24. lokakuuta 1990 (ikä 33) Morges, Sveitsi
Kansalaisuus:   Montenegro
Koripalloilija
Lempinimi:  Nik
Pelipaikka:  sentteri
Pituus:  211 cm
Paino:  117 kg
Nyk. joukkue:  Chicago Bulls
Sarja:  NBA
NBA-varaus:  16. varaus 2011 (Philadelphia 76ers)
Pelaajaura
Yliopistojoukkueet
2008–2011:  USC
Seurajoukkueet
2011 2011–2012 2012–2021 2021–:   KK Budućnost Podgorica  Philadelphia 76ers  Orlando Magic  Chicago Bulls
Maajoukkueet
2011–:   Montenegro
Aiheesta muualla
FIBA
Nikola Vučević (s. 24. lokakuuta 1990 Morges, Sveitsi) on montenegrolainen koripalloilija, joka edustaa NBA:ssa pelaavaa  Chicago Bullsia Pelipaikaltaan 213 senttimetriä pitkä ja 118 kilogrammaa painava Vučević on sentteri. Philadelphia 76ers varasi hänet ensimmäisen kierroksen 16. pelaajana vuoden 2011 NBA-varaustilaisuudessa.
Seurajoukkueura

Yliopistotasolla Vučević edusti Etelä-Kalifornian yliopistoa eli USC:ia, jossa hän pelasi vuodet 2008-2011. Vuonna 2011 Vučević pelasi myös kotimaansa pääsarjan KK Budućnost Podgoricassa. NBA-seura Philadelphia 76ers varasi hänet numerolla 16 vuonna 2011 ja hän debytoi seurassa kaudella 2011–2012. Hän pelasi kauden aikana 51 peliä. Elokuussa 2012 Vučević siirtyi Orlando Magiciin, jossa hän nykyisin on yksi tärkeimmistä pelaajista ja jossa hän pelaa numerolla 9.
Seitsemän Orlandossa pelaamansa kauden aikana Vučević on pelannut 485 runkosarjaottelua, joista 460 ottelussa hän on ollut avauskokoonpanossa ja joissa hän on pelannut keskimäärin yli 31 minuuttia. Kaudella 2018–2019 hän teki yhden kauden piste-ennätyksensä 20,8 pistettä ottelua kohden ja yhden kauden levypalloennätyksensä 12,0 levypalloa ottelua kohden. Tuolla kaudella hän oli koko liigan tilastoissa levypallojen kokonaismäärässä kolmas ja ottelukohtaisessa levypallomäärässä kahdeksas.
Maaliskuussa 2021 Vučević siirtyi Orlandosta Chicago Bullsiin.
NBA:n pudotuspelejä Vučević on pelannut yksitoista: yhden Philadelphiassa kaudella 2011–2012 sekä viisi Orlandossa niin 2018–2019 kuin seuraavallakin kaudella.
Maajoukkueura

Vučević debytoi Montenegron koripallomaajoukkueessa vuonna 2011. Hän kuului joukkueeseen vuosien 2011, 2013 ja 2017 EM-kilpailuissa.
Muuta

Sveitsissä syntyneen, mutta teininä Montenegroon muuttaneen Vučevićin isä Borislav Vučević ja äiti Ljiljana Vučević ovat molemmat pelanneet Jugoslavian maajoukkueessa. Hänen isänsä on voittanut myös KK Bosnan kanssa European Champions Cupin eli nykyisen Euroliigan. Nikola Vučević oli 15-vuotiaana, tammikuussa 2006 osallisena Montenegron historian pahimmassa junaonnettomuudessa, Biočen junaonnettomuudessa, joka vaati 47 ihmisen hengen, mukaan lukien yhden hänen joukkuetovereistaan.
Käännös suomeksi
Number 1’s (Mariah Careyn albumi)

| #1's Mariah Carey |
| --- | --- | --- |

Kokoelmalevyn tiedot
 Julkaistu: 16. marraskuuta 1998
 Tyylilaji: Pop, R&B
 Kesto: 75.54
 Levy-yhtiö: Columbia Records
Mariah Careyn muut julkaisut
| Butterfly 1997 | #1's 1998 | Rainbow 1999 |
Singlet albumilta Number 1’s
 ”When You Believe” Julkaistu: 2. marraskuuta 1998  ”I Still Believe” Julkaistu: 8. helmikuuta 1999
#1's on yhdysvaltalaisen laulajan Mariah Careyn toinen kokoelma-albumi, joka julkaistiin Euroopassa 16. marraskuuta 1998. Albumi koostuu Careyn ensimmäisistä Billboard Hot 100 -listan sijalla yksi olleista kappaleista, sekä muutamista uusista lauluista. Itse albumi oli Billboard 200 -albumilistan sijalla viisi, ja sitä myytiin viisinkertaista platinaa.
#1's sai kriitikoilta pääasiassa hyviä arvosteluja. Muun muassa albumille 4,5 tähteä viidestä antanut Allmusic sanoi albumin olevan viihdyttävä ja johdonmukainen, mutta kirjoitti myös, että uudet laulut ovat hyviä, mutteivät erityisen mieleenpainuvia. Popular Music and Society Magazine luonnehti albumin lauluja tarttuviksi ja koukuttaviksi, sekä totesi #1's-albumin tekevän jälleen kerran selväksi, että Carey on todella lahjakas vokalisti. Entertainment Weekly taas kirjoitti albumin esittelevän Careyn vaisuja, tasaisia lauluja, ja että kuultuaan niitä radiosta kuukausien ajan, ne ovat mukiinmeneviä, mutta että yhdessä ne ovat kuin mailinpituinen hissimatka. Amy Linden LAUNCHcastistä totesi, että vaikka kyseiset laulut saattavatkin olla myydyimpiä kappaleita, ne eivät silti välttämättä ole Mariahin parhaimpia lauluja.
Puolivälissä vuotta 1998, kun Carey työskenteli projektinimeltään All That Glitters -elokuvan ja sen soundtrackin parissa, hän kertoi, ettei palaisi studioon ennen kuin projekti olisi valmis. Sony Musicin, Columbia Recordsin emoyhtiön, johtajat halusivat hänen kokoavan greatest hits -kokoelma-albumin kaupallisesti suosiollista lomakautta varten ja Carey, jolla ei ollut aikaa palata äänitysstudioon, suostui. Koska hän oli siihen mennessä ehtinyt julkaista tarpeeksi Billboard Hot 100 -listan kärjessä olleita kappaleita, niistä koottiin albumi. Carey kertoi pyytäneensä Sony Musicia ja Columbia Recordsia olla nimeämättä albumia greatest hits -kokoelmaksi, koska hänestä itsestään tuntui, että tehdyn kokoelman ja perinteisen greatest hits -kokoelman välille tulisi tehdä ero. Carey kertoikin MTV:lle, että #1's ei ole greatest hits -kokoelma, vaan kokoelma listaykkösinä olleista lauluista.
Raidat

"Sweetheart" (feat. Jermaine Dupri) 4:25
"When You Believe" (feat. Whitney Houston) 4:36
"Whenever You Call" (feat. Brian McKnight) 4:23
"My All"  3:52
"Honey" 5:00
"Always Be My Baby" 4:20
"One Sweet Day" (feat. Boyz II Men) 4:42
"Fantasy" (Bad Boy Remix feat. Ol' Dirty Bastard) 4:54
"Hero" 4:20
"Dreamlover" 3:54
"I'll Be There" (feat. Trey Lorenz) 4:25
"Emotions" 4:10
"Someday" 4:07
"Love Takes Time" 3:49
"Vision of Love" 3:31
"I Still Believe" 3:56
"Without You" 3:35
"Theme from Mahogany (Do You Know Where You're Going To)" 3:47
"All I Want for Christmas Is You" 4:01
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Nerosjärvi

| Nerosjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki, Hämeenlinna (Lammi)
Koordinaatit:  61°16′33″N, 24°56′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Luukunkoski 
Järvinumero:  35.783.1.001
Mittaustietoja
Pinnankorkeus:  93,5 m  
Rantaviiva:  65,9518 km  
Pinta-ala:  7,7966 km²  
Tilavuus:  0,0347664 km³  
Keskisyvyys:  4,46 m  
Suurin syvyys:  20,54 m  
Saaria:  70 
 fiNerosjärvi 
Nerosjärvi  on Kanta-Hämeessä Hämeenlinnan Lammissa ja Päijät-Hämeessä Padasjoella sijaitseva järvi.
Maantietoa

Järven pinta-ala on 780 hehtaaria eli 7,8 neliökilometriä. Se on 5,7 kilometriä pitkä ja 4,4 kilometriä leveä. Järvi on kuitenkin niemistä ja suurista saarista johtuen rikkomainen eikä suuria järvenselkiä ole kuin kolmikilometriä pitkä ja alle kilometrin levyinen Saarenselkä. Järvessä on laskettu olevan 70 saarta. Niiden yhteispinta-ala on 148 hehtaaria, mikä on noin 16 prosenttia järven kokonaispinta-alasta. Saarista Kauhasalo on yli neliökilometrin suuruinen, Ilvessalo, Siikasaari, Lammonsaari, Haukkasaari, Palosaari ja Kivisaari ovat yli hehtaarin suuruisia, muista saarista 50 ovat yli aarin ja loput 13 ovat alle aarin kokoisia. Kartalla Ruotsinsalo näyttää saarelta, mutta se voidaan lukea niemeksi sen pohjoispäässä sijaitsevan kapean kannaksen vuoksi. Kannaksella kulkee myös salolle johtava tie.
Kauhasalo ja Ruotsinsalo sijaitsevat järven pohjoisrannan tuntumassa. Kauhasalon erottaa mantereesta alle 30 metriä leveä Kotasalmi ja Ruotsinsalon erottaisi entinen Siltasalmi. Salojen väliin jäävää järvenosaa kutsutaan Mustasseläksi ja Kauhasalon luoteispuolta Soimanseläksi. Soimanselän katkaisee Pitkäniemi, jonka taakse jää Kololahti. Kauhasalon länsipuolella sijaitsee Ämmäselkä ja lounaispuolella Haukkaselkä, joka jatkuu etelään Jurvanlahdeksi ja järven luusuaksi. Saarenselkä erottuu Haukkaselästä Jurvanniemen, Ilvessalon ja Kauhasalon välisten salmien takia. Etelärannan Siikasaari suojaa siellä olevia Vähäistä Siikalahtea ja pitkänkapeaa Siikalahtea. Kauhasalon ja Ruotsinsalon väliin jää alle 100 metriä leveä ja pohjoiseen Mustasselälle johtava Soutosalmi. Ruotsinsalon koillispuolella on Savinselkä, joka on kapea ja saaristoinen järvenosa. Se kohtaa kaakkoispäässään Hiirenniemen edustalla Saarenselän. Saarenselän itäpäässä sijaitsee vielä Putaanlahti.
Järvi on luodattu ja siitä on julkaistu syvyyskartat. Järven tilavuus on 35 miljoonaa kuutiometriä eli 0,035 kuutiokilometriä. Sen keskisyvyys on 4,5 metriä ja suurin syvyys on 20,5 metriä. Rikkonaisessa järvessä on Haukkaselällä yksi 20 metriä syvä ja toinen 17 metriä syvä syvänne, Ämmäselällä on yli 15-metrinen syvänne, ja Saarenselän itäpäässä on yksi 15 metriä syvä ja toinen yli 20 metriä syvä syvänne. Järven syvin kohta sijaitsee juuri tässä Saariselän itäosan syvänteessä.
Järven rantaviivan pituus on 66 kilometriä, josta saarten rantaviivan yhteispituus on 21 kilometriä. Rannat ovat pääsääntöisesti metsämaata, joita satunnaiset peltotilkut täplittävät. Eniten yhtenäistä viljelymaata on Neroskulmalla. Kulmakuntia on kaksi, Porraskoski ja Neroskulma. Asutus on muuten haja-asutusta, jonka välissä on runsaasti vapaa-ajan asuntoja. Niille johtaa tiet Kuohijärven itäiseltä rantatieltä yhdystie 3192, Porraskosken ja Auttoisten väliseltä yhdystieltä 14158 ja siitä koilliseen lähtevältä yhdystieltä 14159. Järvi sijaitsee pääosin Hämeenlinnan puolella, mutta Padasjoen kuntaraja seuraa Nerosjärven pohjoisrantoja Hiirenniemen Heinäjoelta länteen Mustasselälle. Lisäksi järven saarista kuuluvat Padasjoelle Lammonsaari ja kolme nimetöntä saarta sekä Ruotsinsalon niemestä sen luoteispäästä noin kolmannes.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka  Nerosjärven alueeseen (35.783) järvi kuuluu. Järven vedenpinnan korkeus on 93,5 metriä mpy.
Pääosa Nerosjärveen saapuvasta vedestä tulee Suomenjokea ja Heinäjokea myöten. Suomenjoki, joka laskee Savinselkään,  kuuluu hallinnollisesti vielä Nerosjärven alueeseen. Sen pääjärvi Parlammi (96 ha) saa pääosan vedestään Palsanojaa myöten Vesijaosta, joka on laajan Vesijaon valuma-alueen (35.784) laskujoki. Suomenjokeen yhtyvät muutamat Nerosjärven alueen järvistä. Niitä ovat esimerkiksi Tervajärvi (21 ha), Leppäjärvi (25 ha), Ahvenislampi (5 ha) ja Iso-Kailo (14 ha). Heinäjoki on Kauttisjärven laskujoki, joka laskee Saarenselän Putaanlahteen. Se tuo sinne samalla koko Heinäjoen valuma-alueen vedet (35.786). Nerosjärveen laskee suoraan vain kaksi järveä. Ne ovat Miekkalammi (8 ha) ja Pöytähonganlammi (2 ha).
Nerosjärvi laskee Kuohijärveen Jurvanlahdesta Luukunkosken kautta, josta vedet joutuvat ensiksi Yläjokeen (11 ha) ja sen jälkeen Porraskosken voimalaitoksen  padon jälkeen Alajokeen, joka katsotaan olevan osa Kuohijärveä.